TPCH ยืนยันโรงไฟฟ้าชีวมวลภาคใต้เดินเครื่องจ่ายไฟได้ตามปกติ
TPCH เผยโรงไฟฟ้าชีวมวลภาคใต้ไม่ได้รับผลกระทบจากอุทกภัย ยืนยันเดินเครื่องจ่ายไฟได้ตามปกติ
16 ม.ค. 2560

นายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า โรงไฟฟ้าชีวมวลของบริษัทที่ตั้งอยู่ในพื้นที่ภาคใต้ ไม่ได้รับผลกระทบจากสถานการณ์อุทกภัยที่เกิดขึ้นในขณะนี้ โดยโรงไฟฟ้ายังคงเดินเครื่องจ่ายไฟฟ้าตามปกติ และบริษัทยังคงแผนการขยายกำลังการผลิตติดตั้งเป็นระดับ 200 เมกะวัตต์ภายในปี 63 ตามเป้าหมายเดิม
โดยปัจจุบันบริษัทมีกำลังการผลิตอยู่ในมือ ทั้งสิ้นราว 140 เมกะวัตต์ แบ่งเป็น โรงไฟฟ้าที่จ่ายไฟฟ้าเชิงพาณิชย์ (COD) แล้ว 40 เมกะวัตต์ ,อยู่ระหว่างการก่อสร้างจำนวน 2 โครงการ กำลังการผลิตรวมราว 20 เมกกะวัตต์ และกำลังพัฒนาอีกประมาณ 80 เมกะวัตต์